b'\n_START_ARTICLE_\nTurkijos kalnin\xc4\x97 angis\n_START_SECTION_\nApra\xc5\xa1ymas\n_START_PARAGRAPH_\nPatinas iki 78 cm, nors dauguma individ\xc5\xb3 ma\xc5\xbeesni. K\xc5\xabnas rudai pilkas. I\xc5\xa1ilgai nugaros nuo galvos iki uodegos galo yra apie 30 skersini\xc5\xb3 balt\xc5\xb3 su juodais kra\xc5\xa1tais siaur\xc5\xb3 d\xc4\x97mi\xc5\xb3, kurios atskirtos rudai raudonomis zonomis. Galvos vir\xc5\xa1utin\xc4\x97je dalyje paprastai b\xc5\xabna dvi didel\xc4\x97s juodos skersin\xc4\x97s d\xc4\x97m\xc4\x97s, o nuo aki\xc5\xb3 kra\xc5\xa1to link burnos kamp\xc5\xb3 ir toliau nusit\xc4\x99sia tamsi juosta. Pilvas pilkas, su tamsiomis d\xc4\x97mel\xc4\x97mis. Galva didel\xc4\x97, ry\xc5\xa1kiai atskirta nuo kaklo. Burna suapvalinta, su smulkiais raginiais \xc5\xbevynais.'